Okresná prokuratúra Trnava 
Vajanského 22, 918 67 Trnava 1 	

Sp. zn. : 2 Pv 301/12/2207	Trnava, 23.12.2013
EEČ : 2-21-184-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: operátor
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.8.2012, spisová značka 2 Pv 301/12/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 10. mája 2012 v čase približne o 00.10 h. v XXXXX na XXXXX ulici ako vodič osobného motorového vozidla zn. CitrenXXXXX, evidenčné číslo XXXXX v batožinovom priestore vozidla a v ňom nachádzajúcom  sa vaku si uschovával a mal v držbe plastovú škatuľku obsahujúcu sušené konope s hmotnosťou 105 mg s účinnou látkou tetrahydrokanabinol viac ako 10 mg predstavujúcu minimálne 1 obvykle jednorazovú dávku drogy, pričom rastliny rodu Canabis (konope) sú zaradené do I. skupiny omamných látok, ktorú si zakúpil na nezistenom mieste v XXXXX od neznámej osoby za účelom osobného užitia, a potom ako bol kontrolovaný hliadkou pohotovostnej motorizovanej jednotky Krajského riaditeľstva PZ XXXXX po spáchaní priestupku v cestnej premávke, týmto na výzvu konope dobrovoľne vydal
Uznesením prokurátora Okresnej prokuratúry XXXXX zo dňa 10.8.2012, spisová značka 2 Pv 301/12/2207, bola určená obvinenému skúšobná doba v trvaní 15 mesiacov.
Odôvodnenie:

Uznesením prokurátora Okresnej prokuratúry XXXXX  sp. zn. 2 Pv 301/12-14 zo dňa 10.8.2012  bolo podľa  § 216 ods. 1 Trestného poriadku podmienečne zastavené trestné stíhanie proti obvinenému XXXXX prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona a súčasne mu bola určená skúšobná doba v trvaní 15 mesiacov, ktorá začala plynúť právoplatnosťou tohto uznesenia, t.j. dňom 22.8.2012.

Po uplynutí skúšobnej doby boli vyžiadané správy o povesti na obvineného z Mestského úradu v XXXXX, Obvodného úradu, odboru všeobecnej vnútornej správy v XXXXX, z Obvodného oddelenia PZ XXXXX a Okresného riaditeľstva PZ, odboru kriminálnej polície XXXXX. Okrem toho bol zadovážený aj odpis z registra trestov obvineného.

Preskúmaním obsahu zadovážených správ som zistil, že obvinený XXXXX v skúšobnej dobe podmienečného zastavenia trestného stíhania viedol riadny život, keď nebol trestne stíhaný ani právoplatne odsúdený za trestný čin, nebol postihnutý za priestupok, z miesta bydliska nie sú voči nemu výhrady. 

Vzhľadom na tieto skutočnosti bolo potrebné rozhodnúť tak, ako je uvedené vo výroku tohto uznesenia. 

Právoplatnosťou predmetného rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania (§ 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Bednárik
prokurátor